ΘΕΜΑ 8ο : Καθορισμός γενικού αντικειμενικού πλαισίου κριτηρίων για τον προσδιορισμό του αριθμού δόσεων ρύθμισης βεβαιωμένων οφειλών σύμφωνα με το άρθρο 513 του Ν. 5314/2026 (Εισηγητής : Α/Δ Οικονομικών Υπηρεσιών κ. Γυφτοχρήστος Ιωάννης).

[bookmark: _Hlk242870717]ΘΕΜΑ : «Καθορισμός γενικού αντικειμενικού πλαισίου κριτηρίων για τον προσδιορισμό του αριθμού δόσεων ρύθμισης βεβαιωμένων οφειλών σύμφωνα με το άρθρο 513 του Ν. 5314/2026»
Λαμβάνοντας υπόψη:
-Τις διατάξεις του  άρθρου 513  του Ν.5314/2026που αφορά  διευκολύνσεις  οφειλετών και ειδικότερα των παρ. 1,2,3,4 και 5  αυτού όπου προβλέπονται  τα εξής: 
«1.Οι κάθε είδους βεβαιωμένες οφειλές προς τους δήμους και τις περιφέρειες δύνανται, κατόπιν αίτησης των οφειλετών, πριν ή μετά τη λήξη της προθεσμίας καταβολής αυτών, να ρυθμίζονται και να καταβάλλονται σε δύο (2) έως σαράντα οκτώ (48) μηνιαίες δόσεις.
Κατά τα λοιπά για την εφαρμογή της παρούσας εφαρμόζονται αναλογικά οι διατάξεις της υποπαρ. Α.2 της παρ. Α΄ του άρθρου πρώτου του ν. 4152/2013 (Α΄ 107), που ισχύουν για την υποπερ. (ii) της περ. 1α αυτής.
2.Με αιτιολογημένη απόφαση του δημοτικού ή περιφερειακού συμβουλίου, αντίστοιχα, καθορίζεται γενικό, αντικειμενικό πλαίσιο κριτηρίων για τον προσδιορισμό του αριθμού των δόσεων της παρ. 1, το οποίο εφαρμόζεται ομοιόμορφα σε όλες τις αιτήσεις ρύθμισης. Στα κριτήρια λαμβάνονται ιδίως υπόψη το ύψος της οφειλής, η παλαιότητα αυτής και η συνέπεια του οφειλέτη σε τυχόν προηγούμενες ρυθμίσεις, καθώς και κάθε άλλο αντικειμενικό και ποσοτικώς προσδιορίσιμο στοιχείο σχετικό με την εξυπηρέτηση της οφειλής.
3.Αρμόδιο όργανο για την παροχή των διευκολύνσεων της παρ. 1 και τη ρύθμιση είναι ο ταμίας για βασική οφειλή ποσού έως πενήντα χιλιάδες (50.000) ευρώ, η δημοτική ή περιφερειακή επιτροπή, αντίστοιχα, για βασική οφειλή ποσού μεγαλύτερου των πενήντα χιλιάδων (50.000) ευρώ και έως εκατόν πενήντα χιλιάδες (150.000) ευρώ και το δημοτικό ή περιφερειακό συμβούλιο, αντίστοιχα, για βασική οφειλή ποσού μεγαλύτερου των εκατόν πενήντα χιλιάδων (150.000) ευρώ.
Η απόφαση του αρμόδιου οργάνου της παρούσας για την υπαγωγή σε ρύθμιση και τον αριθμό των δόσεων είναι αιτιολογημένη, με ρητή αναφορά στα κριτήρια του πλαισίου της παρ. 2.
4.Ειδικά για τους δικαιούχους του Ελάχιστου Εγγυημένου Εισοδήματος των άρθρων 235 του ν. 4389/2016 (Α΄ 94) και 29 του ν. 4659/2020 (Α΄ 21), με απόφαση του δημοτικού ή περιφερειακού συμβουλίου, αντίστοιχα, η οποία λαμβάνεται με την απόλυτη πλειοψηφία του συνολικού αριθμού των μελών του, δύναται να αποφασίζεται η μείωση ή διαγραφή των τόκων και προσαυξήσεων εκπρόθεσμης καταβολής και των προστίμων, καθώς και η διαγραφή έως ποσοστού πενήντα τοις εκατό (50%) της κύριας οφειλής…..
6.Από το παρόν εξαιρούνται οι οφειλές από συμβάσεις.»
-Την υποπαράγρφο Α.2 της παρ. Α΄ του άρθρου πρώτου του ν. 4152/2013 (Α΄ 107),  όπως ισχύει και  ειδικότερα  την υποπερίπτωση  (ii) της περ. 1α , την περίπτωση  1β  και 1γ  αυτής.
-Την εγκύκλιο Ε.2025/27-02-2020 σχετική με : «Κοινοποίηση των διατάξεων της πάγιας ρύθμισης της υποπαραγράφου Α2 της παραγράφου Α του πρώτου άρθρου του ν.4152/2013 (ΦΕΚ Α'107/2013) όπως ισχύουν μετά την τροποποίησή τους με τις διατάξεις των άρθρου 43 του ν.4646/2019 (ΦΕΚ Α'201/2019) και της κατ' εξουσιοδότηση εκδοθείσας Απόφασης Υφυπουργού Οικονομικών Α. 1010/2020 (ΦΕΚ Β' 187) καθώς και παροχή οδηγιών για την ενιαία εφαρμογή τους»
Κατόπιν των ανωτέρω επιβάλλεται ο καθορισμός ενός καθολικού και αντικειμενικού πλαισίουκριτηρίων για τον προσδιορισμό του αριθμού δόσεων ρύθμισης βεβαιωμένων οφειλών, το οποίο θα  εξυπηρετεί το σύνολο των οφειλετών , διασφαλίζονταςπαράλληλα την εισπραξιμότητα των εσόδων του Δήμου με διαφανείς διαδικασίες, αποφεύγοντας  αυθαίρετες διαφοροποιήσεις,σύμφωνα με το άρθρο 513 του Ν. 5314/2026.

Στα κριτήρια λαμβάνονται ιδίως υπόψη το ύψος της οφειλής, η παλαιότητα αυτής και η συνέπεια του οφειλέτη σε τυχόν προηγούμενες ρυθμίσεις, καθώς και κάθε άλλο αντικειμενικό και ποσοτικώς προσδιορίσιμο στοιχείο σχετικό με την εξυπηρέτηση της οφειλής.
Προς τούτο προτείνεται  από την Οικονομική Υπηρεσία , Τμήμα  Δημοτικού Ταμείου:

1.ΒΑΣΙΚΟΣ ΜΕΓΙΣΤΟΣ ΑΡΙΘΜΟΣ ΔΟΣΕΩΝ
[bookmark: _Hlk242878403]ΚΡΙΤΗΡΙΟ 1.Ύψος Οφειλής προς ρύθμιση
Το ύψος  οφειλής  προς ρύθμιση  προσδιορίζεται από το  άθροισμα βασικών οφειλών και όλων τωννόμιμων προστίμων, προσαυξήσεων που περιλαμβάνονται στην αίτηση, όπως έχουν
διαμορφωθεί κατά την ημερομηνία υποβολής της αίτησης σύμφωναμε τον ακόλουθο πίνακα:
	Κατηγορία 
	Συνολικό ύψος οφειλής προς ρύθμιση
Ποσό σε €
	Βασικός μέγιστος αριθμός Δόσεων 

	1. 
	έως 300,00
	6

	2. 
	300,01 έως  600,00 
	16

	3. 
	600,01    έως   1.000,00
	24

	4. 
	10.000,01   έως   2.000,00
	32

	5. 
	2.0000,01   έως   5.000,00
	40

	6. 
	5.000,01      και άνω 
	44


Οφειλές συνολικού ποσού  κάτω των 60,00€ δεν δύναται να ρυθμιστούν σε δόσεις και καταβάλλονται εφάπαξ. 

2.ΒΑΣΕΙ ΠΑΛΑΙΟΤΗΤΑΣ ΚΑΙ ΣΥΝΕΠΕΙΑΣ
Οβασικός αριθμός δόσεων αναπροσαρμόζεται αυτόματα, με την εφαρμογή
ενός ενιαίου κανόνα αυξομείωσης κατά τέσσερις (4) δόσεις για όλες τις
κατηγορίες οφειλής, προκειμένου να αξιολογείται η παλαιότητα του χρέους και
η συνέπεια του οφειλέτη, ως εξής:

ΚΡΙΤΗΡΙΟ 2 Παλαιότητα Οφειλής : Εάν ποσοστό μεγαλύτερο του 50% της συνολικής οφειλής αφορά σε χρέη που βεβαιώθηκαν προγενέστερα της τελευταίας τριετίας από την ημερομηνία υποβολής της αίτησης, ο αριθμόςδόσεων αυξάνεται κατά τέσσερις (4) δόσεις.
Το κίνητρο για την παλαιότητα των οφειλών έχει σκοπό την ενίσχυση της
εισπραξιμότητα λιμναζόντων οφειλών παλαιότερων ετών.

ΚΡΙΤΗΡΙΟ 3  Συνέπεια οφειλέτη σε προηγούμενες ρυθμίσεις: Εάν για οφειλές που περιλαμβάνονταιστο προς ρύθμιση ποσό ο αιτών έχει απωλέσει προηγούμενη ρύθμιση εντός της τελευταίας τριετίας, ο αριθμός δόσεων μειώνεται κατά τέσσερις (4) δόσεις.
Το αντικίνητρο έχει σκοπό τη διασφάλιση της δικαιοσύνης ώστε οιοφειλέτες που τηρούν τις υποχρεώσεις τους να μην αισθάνονται ότιβρίσκονται σε μειονεκτική θέση έναντι όσων καθυστερούν συστηματικά τις πληρωμές τους.

Κανόνας Συμψηφισμού: Σε περίπτωση που ένας οφειλέτης πληροί ταυτόχρονακαι τα δύο ανωτέρω κριτήρια (διαθέτει παλαιά οφειλή αλλά έχει απωλέσεικαι προηγούμενη ρύθμιση εντός της τριετίας), οι σταθερές δόσεις αυξομείωσης(+4 και -4) συμψηφίζονται πλήρως και ο οφειλέτης παραμένει στον βασικόαριθμό δόσεων

3. Λοιποί Όροι και Προϋποθέσεις

Για κάθε άλλο ζήτημα που αφορά στους όρους, την ικανότητα αποπληρωμής βάσει εισοδηματικής κατάστασης  του οφειλέτη ,  τις προϋποθέσεις, τηδιαδικασία υπαγωγής, τα δικαιολογητικά, τον υπολογισμό των προσαυξήσεωνκαι του επιτοκίου, τους λόγους απώλειας της ρύθμισης, καθώς και τηναναστολή ή λήψη αναγκαστικών μέτρων, εφαρμόζονται ρητά και αναλογικάοι ισχύουσες διατάξεις της υποπαρ. Α.2 της παρ. Ατου άρθρου πρώτου τουν. 4152/2013 (Α’ 107), όπως έχουν τροποποιηθεί με το άρθρο 43 τουν.4646/2019, και όπως αυτές εκάστοτε ισχύουν. 


4.Γενικοί Περιορισμοί και Διασφαλίσεις (Απόλυτα Όρια)

Ο τελικός προσδιορισμός των δόσεων, μετά την πιθανή εφαρμογή τωνπροσαρμογών βάσει παλαιότητας και συνέπειας, τελεί υπό την αυστηρή τήρησητων κάτωθι περιορισμών, οι οποίοι εφαρμόζονται αυτόματα και υπερισχύουνκάθε άλλης διάταξης:

α. Ελάχιστο Ποσό Δόσης: Το ποσό της εκάστοτε μηνιαίας δόσης δενδύναται σε καμία περίπτωση να υπολείπεται των τριάντα ευρώ (30,00 €). 
Εάναπό τη διαίρεση της οφειλής με τον προβλεπόμενο αριθμό δόσεων προκύπτειποσό μικρότερο των 30,00 €, ο αριθμός των δόσεων μειώνεται αυτόματα απότην υπηρεσία μέχρι το σημείο που η μηνιαία δόση να ισούται ή ναυπερβαίνει τα 30,00 €.

β. Ανώτατο Όριο Δόσεων: Ο τελικός αριθμός των δόσεων δεν δύναταισε καμία περίπτωση να υπερβαίνει το νόμιμο ανώτατο όριο των σαράντα οκτώ(48) μηνιαίων δόσεων.

5. Αρμόδια όργανα
Αρμόδιο όργανο για την παροχή των διευκόλυνσης της παρ. 1 του άρθρου 513 του Ν. 5324/2026  και τη ρύθμιση είναι:
α) ο ταμίας για βασική οφειλή ποσού έως πενήντα χιλιάδες (50.000) ευρώ,
β) η δημοτική Επιτροπή , για βασική οφειλή ποσού μεγαλύτερου των πενήντα χιλιάδων (50.000) ευρώ και έως εκατόν πενήντα χιλιάδες (150.000) ευρώ και 
γ)το δημοτικό συμβούλιο,  για βασική οφειλή ποσού μεγαλύτερου των εκατόν πενήντα χιλιάδων (150.000) ευρώ.
Η απόφαση του αρμόδιου οργάνου για την υπαγωγή σε ρύθμιση και τον αριθμό των δόσεων είναι αιτιολογημένη, με ρητή αναφορά στα κριτήρια του πλαισίου  που έχουν οριστεί με την παρούσα . 
 6. Δικαιούχοι Ελάχιστου Εγγυημένου Εισοδήματος
Ειδικά για τους δικαιούχους του Ελάχιστου Εγγυημένου Εισοδήματος των άρθρων 235 του ν. 4389/2016 (Α΄ 94) και 29 του ν. 4659/2020 (Α΄ 21), με απόφαση του δημοτικού συμβουλίου , η οποία λαμβάνεται με την απόλυτη πλειοψηφία του συνολικού αριθμού των μελών του, δύναται να αποφασίζεται η μείωση ή διαγραφή των τόκων και προσαυξήσεων εκπρόθεσμης καταβολής και των προστίμων, καθώς και η διαγραφή έως ποσοστού πενήντα τοις εκατό (50%) της κύριας οφειλής. (άρθρο 513, παρ. 4, ν. 5314/2026)
7. Καταβολή δόσεων
Η καταβολή της πρώτης δόσης πραγματοποιείται εντός τριών εργάσιμων ημερών από την ημέρα υποβολής της αίτησης για υπαγωγή στη ρύθμιση. Οιεπόμενες δόσειςκαταβάλλονται τηντελευταία εργάσιμη ημέρα των επόμενων μηνών. 
Εφόσον δεν έχει εξοφληθεί η πρώτη δόση εντός της ανωτέρω αποκλειστικής προθεσμίας, ο αιτών πρέπει να υποβάλει νέα αίτηση προκειμένου να ρυθμίσει τις οφειλές του. 

8.Εκπρόθεσμη καταβολή δόσης 
Η καθυστέρηση πληρωμής μίας δόσης συνεπάγεται την επιβάρυνση αυτής με προσαύξηση δεκαπέντε τοις εκατό (15%). Η δόση αυτή με την αναλογούσα προσαύξηση πρέπει να καταβληθεί το αργότερο μέχρι την ημερομηνία λήξης της προθεσμίας καταβολής της επόμενης δόσης.
9.Απώλεια ρύθμισης και επανένταξη
Η ρύθμιση απόλλυται,  στις περιπτώσεις που προβλέπονται  από τις αναλογικά εφαρμοζόμενες  διατάξεις της υποπαρ.Α.2 του Ν. 4152/2013.
Ενδεικτικά προβλέπεται απώλεια  σε περίπτωση  που ο  οφειλέτης δενκαταβάλλει εμπρόθεσμα μία δόσητης ρύθμισηςπέραν της μίας φοράς,καθυστερήσει την καταβολή της τελευταίας δόσης της ρύθμισης για χρονικό διάστημα μεγαλύτερο του ενός μηνός,  δεν εξοφλήσει ή τακτοποιήσει κατά νόμιμο τρόπο τις οφειλές του, καθ’ όλη τη διάρκεια της ρύθμισης του παρόντος, εντός τριμήνου από τη λήξη της προθεσμίας καταβολής τους.
Σε περίπτωση απώλειας της ρύθμισης, επιτρέπεται, με τους όρους και τις προϋποθέσεις των περιπτώσεων α΄ και β΄ της παρ.1 της υποπαρ.Α.2 του άρθρου πρώτου του Ν.4152/13, η υπαγωγή της ίδιας οφειλής ανά οφειλέτη στη ρύθμιση του ν.4152/13 για δεύτερη φορά και για αριθμό δόσεων, ο οποίος δεν μπορεί να υπερβαίνει τον αριθμό των δόσεων που υπολείποντανκατά τον χρόνο απώλειας της ρύθμισης
Στην περίπτωση αυτή, για την εκ νέου υπαγωγή απαιτείται η προκαταβολήποσού διπλάσιου της μηνιαίας δόσης της δεύτερης ρύθμισης.
10. Εξαιρέσεις
Σύμφωνα με  την παρ. 6 του άρθρου 513 του Ν. 5314/2026  από την ρύθμιση εξαιρούνται οι οφειλές από συμβάσεις. 
	Ο αναπλ. προϊστάμενος Τμήματος Δημοτικού Ταμείου
	Η Αναπλ. Προϊστ. Διεύθυνσης Οικονομικών Υπηρεσιών
	

	ΝΙΚΟΛΑΟΣ ΜΠΟΥΧΟΥΤΣΟΣ
	ΧΡΙΣΤΟΠΟΥΛΟΥ ΙΟΥΛΙΑ
	



